Blinde met gidshond uit restaurant gejaag’n Blinde vrou met ŉ gidshond is glo op Kersdag uit ŉ McDonalds-restaurant in Pretoria gejaag. Die Burger berig dat Sanet Gouws (33) saam met haar gidshond, Grover, en haar ma en suster ŉ melkskommel by ŉ McDonalds in Mayville, noord van Pretoria, bestel het. Hulle het glo eenkant in die restaurant gaan sit toe een van die werkers glo na hulle toe gekom het en gesê het dit is teen McDonalds se beleid om honde in die restaurant toe te laat. Hulle is glo aangesê om hulle melkskommels buite te gaan drink hoewel hulle verduidelik het dat dit ŉ gidshond is. Gouws bly in Worcester maar kuier tans by haar familie in Pretoria. Die bestuurder van die betrokke McDonalds wou nie kommentaar lewer nie. Lees meer hier.